Ииасыз амчыбжь азы Урыстәыла аиҳабыра абжьагара ҟарҵеит атәылауаа атуризм ахықәкала рныҟәарақәа ааныркыларц.
Хәажәкыра 30 инаркны, рықәра иахьмырԥшыкәа москваа аҩнтәы режим ақәныҟәара рыдҵоуп акоронавирус алаҵәара аҽарҭбаара алмыршазарц азы.
Арежим иаанагом Москва алалареи алҵреи ҟалом ҳәа уи иаанаго мзызда ақалақь аҩныҵҟа анеиҭаҵ-ааиҭаҵра ҟалом ауп.
Хымз рыҩнуҵҟа Афедералтә биуџьет аҟынтәи ашәарацҵақәа рзыҟаҵахоит "ан лмал" зауа аҭаацәарақәа.